รัฐบาลไทย-ข่าวทำเนียบรัฐบาล-กรมธนารักษ์เริ่มให้บริการรับแลกคืนเหรียญกษาปณ์เคลื่อนที่ (Mobile Coin Unit) โดยนำร่อง 14 จังหวัด เพื่อกระตุ้นให้เหรียญกษาปณ์เกิดการหมุนเวียนเพิ่มขึ้น
วันจันทร์ที่ 14 มกราคม 2562
กรมธนารักษ์เริ่มให้บริการรับแลกคืนเหรียญกษาปณ์เคลื่อนที่ (Mobile Coin Unit) โดยนําร่อง 14 จังหวัด เพื่อกระตุ้นให้เหรียญกษาปณ์เกิดการหมุนเวียนเพิ่มขึ้น
อธิบดีกรมธนารักษ์ได้เป็นประธานในพิธีเปิด “โครงการการให้บริการรับแลกคืนเหรียญกษาปณ์เคลื่อนที่ (Mobile Coin Unit)”
วันนี้ (14 มกราคม 2562) นายอํานวย ปรีมนวงศ์ อธิบดีกรมธนารักษ์ ได้เป็นประธานในพิธีเปิด “โครงการการให้บริการรับแลกคืนเหรียญกษาปณ์เคลื่อนที่ (Mobile Coin Unit)” โดยกล่าวว่า กรมธนารักษ์เป็นหน่วยงานเพียงแห่งเดียวของประเทศที่มีหน้าที่ผลิตเหรียญกษาปณ์หมุนเวียน เพื่อใช้เป็นสื่อกลางในการซื้อขายแลกเปลี่ยนสินค้าในท้องตลาด มี 6 ชนิดราคา ได้แก่ เหรียญ 25 สตางค์/ 50 สตางค์/ 1 บาท/ 2 บาท/ 5 บาท และ 10 บาท ในแต่ละปีกรมธนารักษ์จําเป็นต้องผลิตเหรียญให้ได้ปริมาณเพียงพอต่อความต้องการของประชาชน และสามารถรองรับระบบเศรษฐกิจในภาพรวมทั้งประเทศ ซึ่งที่ผ่านมาโลหะที่ใช้ในการผลิตเหรียญมีการปรับราคาสูงขึ้น ส่งผลให้ต้นทุนในการผลิตสูงกว่ามูลค่าราคาหน้าเหรียญ อีกทั้งปัจจุบันมีธุรกิจขายสินค้าและให้บริการผ่านเครื่องขายสินค้าหรือบริการอัตโนมัติเป็นจํานวนมาก เช่น ตู้เติมเงินโทรศัพท์ ตู้น้ําดื่มหยอดเหรียญ เครื่องซักผ้าหยอดเหรียญ เป็นต้น ประกอบกับธนาคารต่าง ๆ สามารถให้บริการได้เฉพาะช่วงเวลาทําการของธนาคารและจํากัดปริมาณในการรับแลกคืนเหรียญ ตลอดจนศูนย์บริหารจัดการเหรียญกษาปณ์ของกรมธนารักษ์ จํานวน 6 แห่ง (จังหวัดเชียงใหม่ นครสวรรค์ อุบลราชธานี ขอนแก่น สุราษฎร์ธานี และสงขลา) ยังไม่เพียงพอต่อการรับแลกคืนเหรียญของประชาชนได้อย่างทั่วถึง ดังนั้น เพื่อเป็นการลดต้นทุนในการผลิตเหรียญกษาปณ์และเพื่อให้ประชาชนสามารถเข้าถึงบริการได้มากขึ้น กรมธนารักษ์จึงได้เพิ่มช่องทางการให้บริการรับแลกคืนเหรียญกษาปณ์เคลื่อนที่
ซึ่งโครงการการให้บริการรับแลกคืนเหรียญกษาปณ์เคลื่อนที่ (Mobile Coin Unit) เป็นอีกช่องทางหนึ่งที่จะกระตุ้นให้ประชาชนที่เก็บเหรียญไว้ในกระปุกออมสินหรือตามที่ต่าง ๆ นําออกมาแลกคืน เพื่อให้เกิดการหมุนเวียนเพิ่มขึ้น โดยจะออกให้บริการในจังหวัดปริมณฑลและจังหวัดใกล้เคียงที่ไม่มีศูนย์บริหารจัดการเหรียญกษาปณ์ รวม 14 จังหวัด ซึ่งในการออกให้บริการครั้งแรกจะให้บริการในพื้นที่จังหวัดปทุมธานีและพระนครศรีอยุธยา ระหว่างเดือนมกราคม-กุมภาพันธ์ 2562 และจากนั้นจะขยายพื้นที่ให้บริการไปจังหวัดปริมณฑลและจังหวัดใกล้เคียง จํานวน 12 จังหวัด ดังนี้ จังหวัดนนทบุรี สมุทรสาคร สมุทรปราการ สมุทรสงคราม นครปฐม อ่างทอง สิงห์บุรี สุพรรณบุรี ชลบุรี ฉะเชิงเทรา นครนายก และสระบุรี โดยตั้งเป้าหมายการรับแลกคืนเหรียญกษาปณ์หมุนเวียนทุกชนิดราคา เดือนละ 5 ล้านเหรียญ หรือ 60 ล้านเหรียญต่อปี
โดยปัจจุบันมีการใช้จ่ายเหรียญกษาปณ์หมุนเวียนทุกชนิดราคาประมาณปีละ 3,000 ล้านเหรียญ และมีเหรียญกษาปณ์หมุนเวียนทุกชนิดราคาอยู่ในระบบเศรษฐกิจมากกว่า 32,000 ล้านเหรียญ มูลค่าประมาณ 50,000 ล้านบาท ในขณะที่มีการนําเหรียญกษาปณ์มาแลกคืนเพียงร้อยละ 30 ลดต้นทุนในการผลิตได้ 1,400 ล้านบาท ซึ่งการให้บริการรับแลกคืนเหรียญกษาปณ์เคลื่อนที่ โดยนํารถออกไปให้บริการในพื้นที่ต่าง ๆ จะทําให้ประชาชนนําเหรียญมาแลกคืนได้สะดวกขึ้น และสามารถลดต้นทุนการผลิตเพิ่มได้ประมาณ 86 ล้านบาท
กําหนดการให้บริการประจําเดือนมกราคม-กุมภาพันธ์ 2562 เปิดให้บริการตั้งแต่เวลา 10.00-15.00 น.
ลําดับที่ วันที่  สถานที่  จังหวัด
1 14-16 มกราคม 2562 องค์การบริหารส่วนตําบลศาลาลอย  พระนครศรีอยุธยา
2 14-15 มกราคม 2562 โรงเรียนปทุมวิไล   ปทุมธานี
3 14-16 มกราคม 2562 เทศบาลเมืองอโยธยา   พระนครศรีอยุธยา
4 14-16 มกราคม 2562 เทศบาลตําบลอรัญญิก   พระนครศรีอยุธยา
5 21-22 มกราคม 2562 องค์การบริหารส่วนตําบลโพธิ์เอน  พระนครศรีอยุธยา
6 23-24 มกราคม 2562 องค์การบริหารส่วนตําบลวังแดง   พระนครศรีอยุธยา
7 25-26 มกราคม 2562 องค์การบริหารส่วนตําบลบ้านร่อม  พระนครศรีอยุธยา
8 27-28 มกราคม 2562 องค์การบริหารส่วนตําบลท่าเจ้าสนุก  พระนครศรีอยุธยา
9 29-30 มกราคม 2562 องค์การบริหารส่วนตําบลหนองขาก  พระนครศรีอยุธยา
10 31 มกราคม-1 กุมภาพันธ์ 2562 องค์การบริหารส่วนตําบลปากท่า พระนครศรีอยุธยา
11 4-6 กุมภาพันธ์ 2562 เทศบาลเมืองอโยธยา   พระนครศรีอยุธยา
12 7-8 กุมภาพันธ์ 2562 เทศบาลตําบลอรัญญิก   พระนครศรีอยุธยา